Vasudeva Ŝaran Agravala

Vasudeva Ŝaran Agravala, foje konata kiel Vasudeva Saran Agravala, (1904–1966), estis barata sciencisto pri kultura historio, sanskrita kaj hindia literaturo, numismatiko, muzeologio kaj arta historio. Li gajnis la premion de Sahitja Akademi pri la hindia lingvo en 1956 pro sia proza verko Padmavat Sanĝivani Vjaĥja. Li estis profesoro ĉe la Departemento pri Arto kaj Arĥitekturo de la hindua Universitato Benares.

 Biografio 
Agravala naskiĝis la 7-an de aŭgusto 1904, en vilaĝo en la distrikto Merat, Unuiĝintaj Provincoj.  Li kompletigis mezlernejon en Laknaŭo, frekventis klasojn pri arto, kaj diplomiĝis (Bakalaŭro) ĉe la hindua Universitato de Benares; li poste magistriĝis ĉe la Universitato Laknaŭo en 1929 kaj doktoriĝis en literaturo ĉe Laknaŭo en 1941, kaj akiris la rangon de «D.Lit.» (doktoro pri literaturo) denove ĉe Laknaŭ en 1946. Lian doktorajn tezon kaj esploradon eldonis la Universitato Laknaŭo en 1953 sub la titolo, Barato kiel konata de Paninio: la laboro temis pri la apliko de la verkoj de Paninio al kultura historio de Barato.

Li iĝis: la kuratoro de Muzeo Mathura en 1931, du jaroj post lia magistriĝo; la direktoro de la Utar-Pradeŝa ŝtata muzeo en Laknaŭo en 1940; inspektoro pri muzeoj ĉe la Arĥeologia Servo de Barato, kun rilatoj al la centra-azia antikveca muzeo de Nov-Delhio, en 1946.  En 1951, li movis al Hindua Universitato de Banares kiel profesoro kaj direktisto de la departemento pri arto kaj arĥitekturo.

 Elektitaj verkoj 
 Kalā aura saṃskr̥ti, Ilāhābāda : Sāhitya Bhavan Limiṭeḍ, 1952. (retejo en la angla)
India as known to Panini: A study of the cultural material in Ashtadhyayi, Lucknow: University of Lucknow, 1953 (angle)
 Padmavat Sanjivani Vyakhya, 1955. (hindie)
Devī-māhātmyam = The glorification of the great goddess, Varanasi: All India Kashiraj Trust, 1963. (angle)
The Heritage of Indian Art (La heredaĵo de la barata arto), Nov-Delhio: filo pri verkado, Ministrejo pri Informato kaj Dissendado, 1964. (angle)
 Studies in Indian art (Studadoj pri barata arto), Varanasio: Universitato Prakaŝan, 1965.


 Referencoj 

 Eksteraj ligiloj 



Kategorio:Barataj verkistoj
Kategorio:Mortintoj en 1967
Kategorio:Naskiĝintoj en 1904